ΟΔΗΓΙΑ ΤΟΥ ΣΥΜΒΟΥΛΙΟΥ της 29ης Ιουνίου 1978 περί πρώτης τροποποιήσεως της οδηγίας 74/329/ΕΟΚ περί προσεγγίσεως των νομοθεσιών των Κρατών σχετικά με τους γαλακτωματοποιητές , σταθεροποιητές , τα πυκνωτικά και πηκτικά μέσα που επιτρέπεται να χρησιμοποιούνται στα τρόφιμα ( 78/612/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , Έχοντας υπόψη : τη συνθήκη περί ιδρύσεως της Ευρωπαϊκης Οικονομικής Κοινότητος και ιδίως το άρθρο 100 , την πρόταση της Επιτροπής , τη γνώμη της Συνελεύσεως (1) , τη γνώμη της Οικονομικής και Κοινωνικής Επιτροπής (2) , Εκτιμώντας : ότι το παράρτημα I της οδηγίας 74/329/ΕΟΚ (3) καταρτίζει ενιαίο κατάλογο των γαλακτωματοποιητών , σταθεροποιητών , πυκνωτικών και πηκτικών μέσων τα οποία αυτά μόνο μπορούν να επιτρέπονται από τα Κράτη μέλη . ότι η διατύπωση ορισμένων διατάξεων του παραρτήματος I της οδηγίας 74/329/ΕΟΚ φαίνεται να μπορεί να προκαλέσει αντιφατικές ερμηνείες και πρέπει επομένως να αποδοθούν οι διατάξεις αυτές με μεγαλύτερη ακρίβεια . ότι , αν ληφθούν υπόψη τα πιο πρόσφατα επιστημονικά δεδομένα για το ακίνδυνο του μίγματος τρυγικού και οξικού εστέρα των μονό- και διγλυκεριδίων των βρωσίμων λιπαρών οξέων , είναι δυνατό να επιτραπεί η χρησιμοποίηση της ουσίας αυτής με την καταχώρησή της με τον αριθμό Ε472 f ) . ότι η αναφορά που γίνεται στα πολυφωσφορικά ( Ε450 ) στο προαναφερθέν παράρτημα I πρέπει να αποτελέσει αντικείμενο ακριβέστερης διατυπώσεως για να ληφθεί υπόψη η εμπορική πρακτική . ότι τα κριτήρια καθαρότητας για τις καραγενάνες ( Ε407 ) ισχύουν επίσης για το φουρσελεράν ( Ε408 ) και ότι συνεπώς η θέση Ε408 καθίσταται περιττή . ότι το αλεύρι σπερμάτων ταμαρίνδου ( οξυφοίνικα ) ( Ε411 ) και το 2-στεατυλογαλακτυλικό οξύ ( Ε480 ) δεν είναι πια διαθέσιμα στο εμπόριο για χρησιμοποίηση στα τρόφιμα . ότι η αιθυλοκυτταρίνη ( Ε462 ) δεν χρησιμοποιείται από τεχνική άποψη ως γαλακτωματοποιητής , σταθεροποιητής , πυκνωτικό ή πηκτικό μέσο . ότι η προσθήκη σακχάρων , όπως αυτά καθορίζονται από την οδηγία 73/437/ΕΟΚ (4) , είναι αναγκαία , ιδίως στην περίπτωση καραγενανών ( Ε407 ) της πηκτίνης ( Ε440 ) και της αμιδούχου πηκτίνης ( Ε440b ) , για να εξασφαλισθεί η παράδοση στον καταναλωτή προϊόντος με σταθερή πηκτοματογόνα ισχύ . ότι πρέπει να χρησιμοποιούνται για τα προϊόντα αυτά , κατά περίπτωση , οι ονομασίες καραγενάνες , πηκτίνη και αμιδούχος πηκτίνη ότι εν τούτοις ενδείκνυται να ενημερώνεται ο καταναλωτής των παραπάνω προϊόντων για την παρουσία των σακχάρων που έχουν προστεθεί , αλλά ότι δεν είναι πρακτικό να απαιτείται η δήλωση της ποσότητος των σακχάρων που έχουν χρησιμοποιηθεί , η οποία δύναται να ποικίλλει ανάλογα με τις φυσικές πηκτοματογόνες ιδιότητες των ουσιών αυτών , ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : Άρθρο 1 Το άρθρο 2 της οδηγίας 74/329/ΕΟΚ συμπληρώνεται ως εξής : « 3 . Εν τούτοις , όσον αφορά την ουσία που αναφέρεται στο παράρτημα I με τον αριθμό Ε 440b , το Συμβούλιο , κατά τη διαδικασία που προβλέπεται στο άρθρο 100 της συνθήκης , μπορεί να αποφασίσει πριν από την 31η Δεκεμβρίου 1982 και μετά από έρευνα της Επιτροπής , για την κατάργησή της από το εν λόγω παράρτημα ή για κάθε άλλη τροποποίηση του καθεστώτος που την διέπει . » Άρθρο 2 Το άρθρο 6 της οδηγίας 74/329/ΕΟΚ τροποποιείται ως ακολούθως : 1 . Η παράγραφος 1 υπό α ) εδάφιο τρίτο αντικαθίσταται από το ακόλουθο κείμενο : « - να μην περιέχουν , εκτός παρεκκλίσεως που προκύπτει από την καθιέρωση των ειδικών κριτηρίων καθαρότητας που προβλέπονται υπό β ) , χαλκό και ψευδάργυρο , συνολικά , περισσότερο από 50 mg/kg , από τα οποία όμως η περιεκτικότητα σε ψευδάργυρο να μην είναι μεγαλύτερη από 25 mg/kg . » 2 . Η παράγραφος 1 υπό β ) αντικαθίσταται από το ακόλουθο κείμενο : « β ) στα ειδικά κριτήρια καθαρότητας που καθιερώνονται σύμφωνα με το άρθρο 7 παράγραφος 1 . » 3 . Προστίθεται η ακόλουθη παράγραφος : « 3 . Τα Κράτη μέλη προβλέπουν επίσης , ότι οι ουσίες που αναφέρονται στο παράρτημα I με τους αριθμούς Ε407 και Ε440 θα μπορούν να περιέχουν , με το σκοπό σταθεροποιήσεως , έναν ή περισσότερους τύπους σακχάρων , όπως αυτά καθορίζονται από την οδηγία 73/437/ΕΟΚ . » Άρθρο 3 Το άρθρο 8 της οδηγίας 74/329/ΕΟΚ τροποποιείται ως εξής : α 1 . Η παράγραφος 1 υπό β ) αντικαθίσταται από το ακόλουθο κείμενο : « β ) τον αριθμό και την ονομασία των ουσίων , όπως αναφέρονται στο παράρτημα I και , στην περίπτωση των ουσίων , στις οποίες έχουν προστεθεί σάκχαρα με το σκοπό σταθεροποιήσεως σύμφωνα με το άρθρο 6 παράγραφος 3 , την ένδειξη " σάκχαρο(-α) προτεθέν(-τα) για σταθεροποίηση " που θα συνοδεύει την ονομασία . » 2 . Στην παράγραφο 1 εισάγεται το ακόλουθο κείμενο : « δ ) μία κατάλληλη ένδειξη για την ουσία που αναφέρεται στο παράρτημα I με τον αριθμό Ε 420 ιι ) , όταν αυτή παρουσιάζει μετά από υδρόλυση , περιεκτικότητα σε ολικά σάκχαρα μεγαλύτερη από 1 % . » 3 . Η παράγραφος 1 υπό δ ) αντικαθίσταται από το ακόλουθο κείμενο : « ε ) σε περίπτωση μίγματος ουσίων που απαριθμούνται στο παράρτημα I , είτε αυτές έχουν σταθεροποιηθεί είτε όχι με τη βοήθεια σακχάρου σύμφωνα με το άρθρο 6 παράγραφος 3 , είτε μεταξύ τους είτε με άλλα πρόσθετα και ενδεχομένως με ουσίες , στις οποίες τα άλλα αυτά πρόσθετα δύνανται να διαλυθούν ή να αραιωθούν : - τον αριθμό ή την ονομασία της ουσίας , όπως αναφέρονται στο παράρτημα I με την ένδειξη , που προβλέπεται στην παράγραφο 1 υπό β ) , εφ’ όσον χρειάζεται . - την ονομασία όλων των άλλων προσθέτων και , κατά περίπτωση , των ουσιών στις οποίες δύνανται αυτά να διαλυθούν ή να αραιωθούν . - το ποσοστό επί τοις εκατό καθενός από τα συστατικά , εφ’ όσον η υποχρέωση αυτή προβλέπεται από τις διατάξεις τις σχετικές με τις άλλες κατηγορίες προσθέτων . » 4 . Η ακόλουθη φράση προστίθεται στο πρώτο εδάφιο της παραγράφου 2 : « Στην περίπτωση των ουσιών , στις οποίες έχουν προστεθεί σάκχαρα σύμφωνα με το άρθρο 6 παράγραφος 3 , στην εκατοστιαία αναλογία αυτή περιλαμβάνονται και τα σάκχαρα που έχουν χρησιμοποιηθεί με σκοπό σταθεροποιήσεως . » Άρθρο 4 Στο άρθρο 9 , προστίθεται το ακόλουθο σημείο : « ε ) προϊόν που περιέχει πηκτίνη και λαμβάνεται από πολτό ξηρών μήλων ή από ξηραμένους φλοιούς εσπεριδοειδών ή από μίγμα των δύο , μετά από κατεργασία με αραίο οξύ , ακολουθούμενη από μερική εξουδετέρωση με άλατα νατρίου ή καλίου . » Άρθρο 5 Το παράρτημα I της οδηγίας 74/329/ΕΟΚ αντικαθίσταται με το παράρτημα της παρούσας οδηγίας . Άρθρο 6 Μέσα σε ένα έτος από την κοινοποίηση της παρούσας οδηγίας , τα Κράτη μέλη τροποποιούν τη νομοθεσία τους σύμφωνα με τις προηγούμενες διατάξεις και ενημερώνουν αμέσως περί αυτού την Επιτροπή . Η ούτω τροποποιημένη νομοθεσία εφαρμόζεται δύο έτη μετά την κοινοποίηση της παρούσας οδηγίας . Άρθρο 7 Η παρούσα οδηγία απευθύνεται στα Κράτη μέλη . Έγινε στο Λουξεμβούργο , στις 29 Ιουνίου 1978 .

[Source: multi_eurlex | Tokens: 5758]